Legal Document

Category: 301

Text:
222. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Α2/40819/7167 της 7/20 Νοεμ. 1991 (ΦΕΚ Β΄ 955) Λεπτομέρειες εφαρμογής των συμβάσεων χρηματοδοτικής μίσθωσης στα αυτοκίνητα οχήματα. Έχοντας υπόψη: 1.Τις διατάξεις του άρθρ. 17 του Νόμ. 1959/91 «Για τις οδικές μεταφορές, τις επικοινωνίες και άλλες διατάξεις» (Α΄ 123). 2.Τις διατάξεις του άρθρ. 3 του Ν.Δ. 1146/72 «περί τρόπου μεταβιβάσεως εμπραγμάτων δικαιωμάτων επί αυτοκινήτων οχημάτων και μοτοσυκλετών» (Α΄ 64). Σελ. 208,936(α) Τεύχος 1157- Σελ. 42 3.Τις διατάξεις του Νόμ. 1665/86 (Α΄ 194) «Συμβάσεις χρηματοδοτικής μίσθωσης», αποφασίζουμε: Καθορίζουμε παρακάτω τις λεπτομέρειες εφαρμογής των συμβάσεων χρηματοδοτικής μίσθωσης στα αυτοκίνητα οχήματα. 1.Η αρχική έκδοση του βιβλιαρίου μεταβολών κατοχής και κυριότητας γίνεται από την αρμόδια Περιφερειακή Υπηρεσία του Υπουργείου Μεταφορών και Επικοινωνιών στο όνομα εταιρείας χρηματοδοτικής μίσθωσης κατά την διαδικασία που ορίζεται με την αριθ. ΣΤ-3365/73 κανονιστική απόφαση (Β΄ 166). Κατοχής και κυριότητας αυτοκινήτων οχημάτων και μοτοσυκλετών όπου γίνονται ή καταχωρούνται οι επικυρώσεις συμφωνίας μεταβιβάσεως συμπληρώνονται ως εξής: α)Στη θέση του «πωλητή» αναγράφεται η επωνυμία της εταιρείας χρηματοδοτικής μίσθωσης στην οποία ανήκει το αυτοκίνητο. β)Στη θέση του «αγοραστή» αναγράφεται το πρόσωπο φυσικό ή νομικό υπέρ του οποίου έχει καταρτισθεί η σύμβαση χρηματοδοτικής μίσθωσης και υπέρ του οποίου θα εκδοθεί η άδεια κυκλοφορίας. γ)Στη θέση των παρατηρήσεων αναγράφεται η ένδειξη ότι «έχει παραχωρηθεί η χρήση του αυτοκινήτου δυνάμει της αριθ. ….…. σύμβασης χρηματοδοτικής μίσθωσης η οποία ισχύει για ...... χρόνια. δ)Η καταχώριση της σύμβασης της χρηματοδοτικής μίσθωσης γίνεται από τον συντάξαντα αυτή συμβολαιογράφο, ο οποίος και υπογράφει την σχετική καταχώρηση. 3.Σε περίπτωση λύσης της σύμβασης χρηματοδοτικής μίσθωσης πριν από τη λήξη της και σύναψης νέας για το ίδιο αυτοκίνητο μεταξύ των ιδίων ή διαφορετικών συμβαλλομένων ή σε περίπτωση ανανέωσης της σύμβασης ενεργείται σχετική καταχώριση από τους συμβολαιογράφους σε άλλο φύλλο του βιβλιαρίου μεταβολών κατοχής και κυριότητας των αυτοκινήτων. 21.Ε.α.222 Γενικά περί κυκλοφορίας αυτοκινήτων 4.Ο μισθωτής μπορεί να μεταβιβάσει τα δικαιώματα και τις υποχρεώσεις του από τη σύμβαση χρηματοδοτικής μίσθωσης σε τρίτο μετά από έγγραφη συναίνεση της εκμισθώτριας εταιρείας. Στην περίπτωση αυτή καταρτίζεται νέα συμβολαιογραφική σύμβαση χρηματοδοτικής μίσθωσης και ο αρμόδιος συμβολαιογράφος καταχωρεί αυτή στο βιβλιάριο μεταβολών κατοχής και κυριότητας. 5.Σε περίπτωση αγοράς του μισθίου από τον μισθωτή πριν από την πάροδο τριετίας από την έναρξη της μίσθωσης, η αγορά αυτή γίνεται μόνο με συμβολαιογραφική πράξη. Σε περίπτωση αγοράς του μισθίου μετά την πάροδο τριετίας από τον ίδιο μισθωτή η αγορά μπορεί να γίνει και με συμφωνία πωλητή και αγοραστή καταχωριζομένη στο βιβλιάριο μεταβολών κατοχής και κυριότητας ενώπιον των εξουσιοδοτουμένων προς το σκοπό αυτό υπαλλήλων του Υπουργείου Μεταφορών και Επικοινωνιών. 6.Αν η σύμβαση χρηματοδοτικής μίσθωσης η οποία αναφέρεται σε ΔΧ αυτοκίνητα λυθεί πριν από τη λήξη της για οποιοδήποτε λόγο ή αν λυθείσα σύμβαση χρηματοδοτικής μίσθωσης δεν ανανεωθεί η άδεια κυκλοφορίας του ΔΧ αυτοκινήτου αφαιρείται, ο κάτοχος δε αυτής υποχρεούται εντός χρονικού διαστήματος ενός (1) μηνός να ζητήσει τον αποχαρακτηρισμό του αυτοκινήτου του χωρίς να υφίσταται για την περίπτωση αυτή υποχρέωση προσκομίσεως του αυτοκινήτου στην οικεία Υπηρεσία του Υπουργείου Μεταφορών και Επικοινωνιών για επιθεώρηση. 7.Αν σύμβαση χρηματοδοτικής μίσθωσης η οποία αναφέρεται σε Φ.Ι.Χ αυτοκίνητα λυθεί πριν από την λήξη της για οποιοδήποτε λόγο ή αν η λυθείσα σύμβαση χρηματοδοτικής μίσθωσης δεν ανανεωθεί η άδεια κυκλοφορίας του Φ.Ι.Χ. αυτοκινήτου αφαιρείται στον κάτοχο δε αυτής (φυσικό ή νομικό πρόσωπο) χορηγείται νέα άδεια κυκλοφορίας Φ.Ι.Χ. αυτοκίνητου, εφόσον έχει τις απαιτούμενες από τις διατάξεις του Νόμ. 1959/ 91 προϋποθέσεις. 8.Οι διατάξεις της παρούσας εφαρμόζονται ανάλογα και επί επιβατικών Ι.Χ. αυτοκινήτων και μοτοσυκλετών. Στις περιπτώσεις αυτές η καταχώρηση της χρηματοδοτικής μίσθωσης γίνεται από τις οικείες Δημόσιες Οικονομικές Υπηρεσίες επί των πιστοποιητικών τελωνείων (όταν πρόκειται για ανάριθμα αυτοκίνητα ή μοτοσυκλέτες) ή επί του φύλλου (2) της άδειας κυκλοφορίας αυτών αντίγραφο δε αυτών υποβάλλεται και στην οικεία Υπηρεσία Συγκοινωνιών, η οποία τοποθετεί αυτό στο φάκελλο του αυτοκινήτου. 9.Οι άδειες κυκλοφορίας των οχημάτων αυτών ισχύουν για όσο χρόνο διαρκεί η χρηματοδοτική μίσθωση. Σε περίπτωση λήξης αυτής χωρίς απόκτηση της κυριότητας του αυτοκινήτου από τον μισθωτή ή μη ανανέωσής της, οι άδειες κυκλοφορίας ανακαλούνται από τις αρμόδιες Υπηρεσίες Συγκοινωνιών από το όνομα του μισθωτή και επανέρχεται το όχημα στο όνομα της Εταιρείας χρηματοδοτικής μίσθωσης, υπό την προϋπόθεση εξόφλησης των τυχόν οφειλομένων τελών κυκλοφορίας και λοιπών επιβαρύνσεων. 10.Απαγορεύεται η μεταβίβαση άδειας κυκλοφορίας ΔΧ αυτοκινήτου ή άδειας κυκλοφορίας Ε.Ι.Χ. ή επιβατικής μοτοσυκλέτας ιδιωτικής χρήσης της οποίας ο κάτοχος κυκλοφορεί αυτοκίνητο με σύμβαση χρηματοδοτικής μίσθωσης χωρίς την έγγραφη συναίνεση της εκμισθώτριας εταιρείας. 11.Η ισχύς της απόφασης αυτής αρχίζει από την δημοσίευσή της στην Εφημερίδα της Κυβερνήσεως.